**Yrkespolitisk plattform for Fagforbundet teoLOgene 2024-2026.**

**Vedtatt årsmøte 24.januar 2024.**

*Yrkespolitisk plattform er fast årsmøtesak i partallsår*

1. **IDENTITET OG VERDIGRUNNLAG**

Fagforbundet teoLOgene organiserer prester, teologer og andre religiøse ledere samt

teologiske forskere. Et flertall av våre medlemmer er prester i Den norske kirke.

Fagforbundet teoLOgene skal arbeide for gode lønns- og arbeidsvilkår samt tjenlige fagpolitiske løsninger for sine medlemmer, og vil arbeide for en bred og åpen folkekirke.

Foreningen henter sin selvforståelse og sitt verdigrunnlag fra sterke og stolte historiske tradisjoner: arbeiderbevegelsen, kvinnebevegelsen, LHBT-organisasjoner og internasjonal solidaritet.

Fagforbundet teoLOgene fastholder at arbeiderbevegelsens verdier frihet, likhet og solidaritet1

også i framtiden vil være vesentlige verdier for å sikre et godt og inkluderende arbeidsliv for våre medlemmer.

I samarbeid med andre medarbeidergrupper i kirken arbeider Fagforbundet teoLOgene for å sikre og videreutvikle Den norske Kirke som landsdekkende folkekirke i et livssynsåpent samfunn.

**2.** **OVERORDNEDE UTFORDRINGER I TIDEN SOM KOMMER**

2.1. Fagforbundet teoLOgene vil motarbeide **diskriminering** og rasisme, fremme likeverd og

likebehandling av alle arbeidstakere.

Vi aksepterer ikke diskriminering på arbeidsplassen. Vi vil derfor videre ha fokus på hvordan arbeidsgiver i Dnk følger opp sine egne ambisjoner i LIM-arbeidet (Likestilling, inkludering og mangfold) og især hvilke tiltak som velges for å forbedre og sikre arbeidsmiljøet til ansatte med LHBT+ identitet.

2.2. Det er viktig med gode og transparente prosesser som sikrer **medbestemmelse**.

Fagforbundet teoLOgene vil samarbeide tett med andre ansatte organisert innenfor Fagforbundet og LO for å sikre trygghet og gode lønns- og arbeidsbetingelser uansett arbeidsgiver. Fagforbundet teoLOgene ønsker en differensiert lønnspolitikk der fullført cand.theol. skal lønne seg og gjenspeiles i lønnspolitikken.

Tariffpolitisk er det viktig å sikre medbestemmelse, skolering av tillitsvalgte og et lønnssystem som ivaretar en forutsigbar lønnsutvikling med lønnsfastsettelse etter objektive kriterier.

Fagforbundet teoLOgene søker å etablere klubber i alle bispedømmer i r-Dnk og arbeide aktivt for kompetanseheving for sine tillitsvalgte på alle nivåer.

Fagforbundet teoLOgene er opptatt av en rettferdig fordeling av lønnsmassen, og mener at lønnsfastsettelse primært bør springe ut av kollektive forhandlinger.

Fagforbundet teoLOgene mener også at fullført cand.theol-grad bør gi fortrinnsrett til prestestillinger.

Fagforbundet teoLOgene vil kjempe for den til enhver tid beste tjenestepensjonsordningen for alle.

Fagforbundet teoLOgene ønsker å forbedre særavtale om beredskap for presteskapet i Dnk. Dette er nødvendig for å sikre legitimitet og oppslutning om ordningen i hele landet. Vi krever bedret kompensasjon og økonomi i ordningen enn det som er tilfellet i dag. Ordningen må gi en bedret vaktukekompensasjon.

2.3. **Klimakrisen** i verden og i vårt eget land krever omstilling på flere plan: holdningsmessig, politisk og teknologisk.

Fagforbundet teoLOgene vil arbeide med å skape nødvendige endringer i samarbeid med fagbevegelsen ellers og skape diskusjons- og samarbeidsfora med ulike fagmiljøer.

Videre vil vi rette oppmerksomheten på arbeidsgivers ansvar for tekniske løsninger som muliggjør digitale møter av god kvalitet, samt ansvaret for å tilrettelegge for etterutdanning i klimaspørsmål og pedagogisk gode formidlingsformer.

Fagforbundet teoLOgene vil arbeide for bærekraft når det kommer til nødvendige reiser, overnatting og bespisning og fortsatt bidra økonomisk til frivillig miljø- og klimaarbeid.

Fagforbundet teoLOgene mener det bør være en differensiering i klimareduksjon og flyreiser ift geografisk plassering og utfordringer med bemanningssituasjonen i presteskapet. De nasjonale ledere i rettssubjektet og de sentralkirkelige råd som flyr mest, bør redusere mer.

2.4. Som en **landsdekkende folkekirke** er det viktig at alle skal få de samme tjenestene uansett bosted.

Den norske Kirke som eget rettssubjekt er den største arbeidsgiveren innenfor foreningens

fagområde. Fagforbundet teoLOgene mener at spørsmålene knyttet til embetsforståelsen

og de praktiske konsekvenser av dette bør tillegges avgjørende vekt i de pågående

omorganiseringsprosessene i en kirke som er både synodal og episkopal.

Fagforbundet teoLOgene vil arbeide for at soknepresten skal ha det faglige lederskapet i soknet. Dette for å styrke fagligheten og sørge for godt samarbeidsklima på tvers av arbeidslinjene.

Fagforbundet teoLOgene vil i omstillingen jobbe for å videreføre og styrke Den norske kirke

som landsdekkende folkekirke.

Fagforbundet teoLOgene vil arbeide for at kirken fremstår som en trygg, profesjonell og meningsfull arbeidsplass, hvor kollegafellesskap går både på tvers av faggrupper og innad i den enkelte profesjon, og hvor HMS-arbeidet gjøres systematisk og profesjonelt i samsvar med AML og Hovedavtalene som gjelder for de ulike sektorer.

2.5. **Deltidsstillinger** er en utfordring for de fleste yrkesgrupper innenfor kirken. Fagforbundet teoLOgene vil arbeides for at det opprettes flere heltidsstillinger, men vil samtidig understreke stillingenes lokale tilknytning som helt avgjørende for videreutviklingen av folkekirken.

Vi mener at økte stillingsandeler og god kompetanse innenfor alle yrkesgrupper vil styrke arbeidet i menighetene, institusjonene og studiestedene.

2.6 Over hele landet er det mangel på kvalifisert arbeidskraft. Som fagforening vil vi fortsette å bidra til **rekruttering** til kirkelige stillinger. Vi vil arbeide for at Dnk skal være en attraktiv og god arbeidsplass. Framover vil vi være avhengige av at flere vil ha presteyrket som «andre-karriere». Arbeidsgiver må legge til rette for å kombinere jobb og studier, slik at flest mulig av dem som er i prestetjeneste skal ha en cand.theol-grad.

Fagforbundet teogLOgene vil jobbe for at spesialprester i kriminalomsorg, på utdanningsinstitusjoner og i helsevesen skal over på lønnsramme.

2.7 Fagforbundet TeoLOgene må være en pådriver for god ledelsesutdanning og ledelseskompetanse i Dnk.

2.8 Fagforbundet teoLOgene skal jobbe for at det lages en egen tjenesteordning for studentprester.